அணையா விளக்கு போராட்டம்

செம்மணி மனிதப் புதைகுழி மீதான இருள் நீங்கவும், வலிந்து காணாமலாக்கப்பட்டோர் விடயத்திற்கு சர்வதேச நீதி கோரியும் யாழ்ப்பாணத்தின்  செம்மணி பகுதியில் ”அணையா விளக்கு” போராட்டம் Anaiya Vilakku Protest முன்னெடுக்கப்பட்டுள்ளது. ”மக்கள் செயல்” என்கிற தன்னார்வ இளையோர்களினால் ஏற்பாடு செய்யப்பட்ட இப்போராட்டமானது கடந்த யூன் 23, 24, 25 ஆம் திகதிகளில் இடம்பெற்றது.

Location: செம்மணி, யாழ்ப்பாணம், இலங்கை

Dates: 23 – 25 ஜூன் 2025

Organized by: மக்கள் செயல் (தன்னார்வ இளையோர் அமைப்பு)

நோக்கம் 

 செம்மணி மனிதப் புதைகுழி விடயத்திற்கு சர்வதேச நீதி கோரல்
 வலிந்து காணாமலாக்கப்பட்டோர் தொடர்பான சர்வதேச நீதி அழைப்பு
 ஐ.நா. மனித உரிமைகள் ஆணையாளரிடம் கோரிக்கைகள் கையளித்தல்

 கண்ணோட்டம் 
அணையா விளக்கு போராட்டம் 2025 ஆம் ஆண்டு ஜூன் 23 முதல் 25 ஆம் திகதி வரை யாழ்ப்பாணம் செம்மணியில் நடைபெற்றது. இது, செம்மணி பகுதியில் கண்டுபிடிக்கப்பட்ட மனிதப் புதைகுழிகளுக்கு நீதி கோரும் நிகழ்வாகும். இப்போராட்டம், வலிந்து காணாமலாக்கப்பட்டவர்களின் உறவுகள், மதத் தலைவர்கள், பல்கலைக்கழக மாணவர்கள், சிவில் சமூகங்களைச் சேர்ந்த உறுப்பினர்கள், பொதுமக்கள் மற்றும் அரசியல்வாதிகள் போன்றோர் பங்கேற்ற முக்கியமான அறவழிப் போராட்டமாகும்.

 அணையா விளக்கு – குறியீடு மற்றும் மரபியல் பின்னணி 
தமிழர் வழிபாட்டு மரபில், "அணையா விளக்கு" என்பது ஒருவர் தமது வேண்டுகோளை நிறைவேற்ற வேண்டிய இறைவனிடம் தொடர்ச்சியான ஒளியுடன் விளக்கை ஏற்றி வைக்கும் சமய நம்பிக்கை முறையாகும். இப்போர் விளக்கத்தைச் சுடர்விடுவது, மனவலிமை, அடைவை நோக்கிய அசையா ஈடுபாடாக புரியப்படுகிறது.

 போராட்டச் செயற்பாடுகள் 

 விளக்கேற்றும் நிகழ்வு 
23 ஆம் திகதி காலை 10.10 மணிக்கு வலிந்து காணாமலாக்கப்பட்டவர்களின் உறவுகள் ஏற்றிய அணையா விளக்கு, மூன்று நாட்கள் தொடர்ச்சியாக சுடர்விட்டது. கடும் காற்றும், எண்ணெய் பற்றாக்குறையும் இருந்தபோதிலும், போராட்டக்காரர்கள் அதை அணையாமலும் பாதுகாத்தனர்.

 செப்புப்பட்டயம் 
போராட்டத்தின் முக்கிய அம்சமாக, வழமைபோல தாளில் அல்லாது, செப்புத் தகட்டில் ஆறு அம்சக் கோரிக்கைகள் பொறிக்கப்பட்டன. இந்தச் செப்புப்பட்டயம், செம்மணி மனிதப் புதைகுழி அருகே ஐ.நா. மனித உரிமைகள் ஆணையாளரிடம் நேரடியாக கையளிக்கப்பட்டது.

 போராட்டக் கோரிக்கைகள் (6 அம்சங்கள்) 

 செம்மணி உள்ளிட்ட மனிதப் புதைகுழிகள் தொடர்பில் ஐ.நா. மனித உரிமைகள் ஆணையர் அலுவலகம் கண்காணிப்பில் ஈடுபட அரசாங்கம் அனுமதிக்க வேண்டும்.
 46/1 தீர்மானத்திற்கமைவாக ஆதார சேகரிக்க உரிய அணுகல் வழங்கப்பட வேண்டும்.
 சமூக வளங்களை பயன்படுத்தி தொழில்நுட்பக் கண்ணோட்டத்தை உறுதி செய்ய அனுமதி வழங்கப்பட வேண்டும்.
 அகழ்வுப் பணிக்கான நிதி கோரிக்கைகளை அரசாங்கம் நிறைவேற்ற வேண்டும்.
 அனைத்துப் புதைகுழிகளும் சர்வதேச கண்காணிப்புடன் அகழப்பட வேண்டும்.
 பொறுப்புக்கூறல் தொடர்பான விசாரணையை சர்வதேச குற்றவியல் நீதிமன்றம் முன் கொண்டு செல்ல நடவடிக்கை மேற்கொள்ள ஐ.நா. மனித உரிமைகள் ஆணையர் உறுதி செய்ய வேண்டும்.

 போராட்ட களத்தில் நிகழ்ந்த முக்கிய செயற்பாடுகள் 

 ஆவணக் கண்காட்சி:   1996-97 ஆம் ஆண்டுகளில் யாழ்ப்பாணத்தில் இடம்பெற்ற வலிந்து காணாமலாக்கப்பட்டோர் சம்பவங்கள், கிருசாந்தி படுகொலை தொடர்பான செய்தி மற்றும் புகைப்பட ஆவணங்கள் காட்சிப்படுத்தப்பட்டன.
 அஞ்சலிகள்:   அணையா விளக்கைத் தொடர்ந்து, அதனுடைய தீக் கற்றைகள் யாழ்ப்பாணத்தில் உள்ள பல நினைவிடங்களில் பகிரப்பட்டது.

 ஐ.நா. மனித உரிமைகள் ஆணையாளரின் வருகை 
முற்றுப்புள்ளியாக, ஐ.நா. மனித உரிமைகள் ஆணையாளர் வோல்கர் டர்க் போராட்டக் களத்திற்கு அழைத்துவரப்பட்டு, அணையா விளக்கிற்கு மலரஞ்சலி செலுத்தியதுடன், முக்கிய கோரிக்கைகள் அடங்கிய செப்புப் பட்டயத்தை ஏற்றுக்கொண்டார்.

 முன்னணி அமைப்புகள் மற்றும் பங்கேற்பாளர்கள் 

 மக்கள் செயல் (தன்னார்வ இளைஞர் அமைப்பு)
 காணாமலாக்கப்பட்டவர்களின் உறவுகள்
 மதத் தலைவர்கள்
 பல்கலைக்கழக மாணவர்கள்
 யாழ். சமூகத்தினர்
 ஊடகவியலாளர்கள்
 அரசியல்வாதிகள்

 முக்கிய அம்சங்கள் 

 மூன்று நாட்கள் தொடர்ந்து சுடர்ந்த அணையா விளக்கு
 செப்பில் பொறிக்கப்பட்ட கோரிக்கைகள்
 1996-97 சம்பவங்களை மீளச்சொல்லிய ஆவணக் கண்காட்சி
 ஐ.நா. மனித உரிமைகள் ஆணையாளர் நேரடியாகக் கலந்துகொண்ட உணர்வுப் பூர்வ நிகழ்வு

மேற்கோள்கள்